recursal/SuperWikiNEXT-32B huggingface dataset:
Lokasi

**Kampung Kunluang** ialah salah satu daripada petempatan masyarakat di Mukim Asun. Kampung Kunluang letaknya dalam Daerah Jitra, Kedah Darul Aman. 

Kampung Kunluang

Asal-Usul Nama Kampung Kunluang

Menurut cerita lisan oleh warga veteran di Kampung Kunluang, kampung tersebut wujud sejak Siam menguasai Kedah. Nama kampung tersebut berasal daripada perkataan dalam Bahasa Siam iaitu Kun Lu Wang yang bererti pegawai. Pendapat majoriti pengkaji tempatan menyatakan bahawa suatu ketika dahulu Kampung Kunluang merupakan petempatan untuk para pegawai kerajaan negeri semasa Era Pemerintahan Siam di Kedah. Komuniti asal Kampung Kunluang juga dikatakan semuanya bekerja makan gaji dengan kerajaan yang memerintah suatu ketika dahulu di Kedah. Kini, Kampung Kunluang menjadi sebuah kampung yang biasa seperti kampung-kampung lain di serata Kedah. 

  

Populariti Kampung Kunluang

Kampung Kunluang amat popular di Kedah kerana adanya aktiviti seni wayang kulit yang masyhur di Kedah. Wayang kulit tersebut ialah Nang Talung yang berasal dari Semenanjung Selatan Thai.Hingga kini, persembahan wayang kulit dari Kampung Kunluang masih popular dibawa oleh Kumpulan Wayang Kulit Seri Asun. Kumpulan tersebut diasaskan oleh Mohd Noh bin Mahmud sebagai tok dalang Melayu Kedah yang pertama paling berbakat.Setelah Pak Noh bersara daripada bidang wayang kulit pada tahun 1986, dan meninggal dunia pada tahun 1992. Anaknya yang bernama Abdul Majid bin Mohd Noh mengambil alih peranan bapanya sebagai tok dalang hingga kini.

Rujukan
-------

1. ↑  Pak Majid sudah tiada

Pautan luar
-----------
**Kampung Habib Abdul Rahman** diwujudkan oleh Ketua kampung yang bernama Habib Abdul Rahman. Kampung ini didiami oleh suku kaum Arab, Suluk, Bajau , Bugis, Banjar , Pakistan dan Jawa. 

Di kawasan kampung ini terdapat masjid, tanah perkuburan islam, kedai runcit homestay dan sebagainya. Masyarakat di kampung ini begitu akrab dan kebanyakkannya adalah saudara rapat. Tetapi ada juga penduduk yang membeli tanah rakyat tempatan. Contohnya kaum bugis, banjar dan sebagainya.

Kebanyakan masyarakat kampung ini menganuti agama islam dan ada juga yang menganuti agama Toraja, Kristian dan Hindu. Kebanyakan sumber pendapatan masyarakat adalah penjawat awam, berniaga, pertanian dan bekerja sendiri.

Antara logikanya kampung ini adalah berdekatan dengan anak sungai Icebox atau lebih dikenali sebagai Kampung Titingan. Kurang juga dikenali, sebenarnya kampung ini mempunyai masyarakat Arab. Walaupun sungguh jangkal untuk kita mempercayainya, tetapi terbukti dengan nama kampung dan nama kampung tersebut. 

Sebenarnya Habib Abdul Rahman merupakan anak kepada Habib Sheh. Pada mereka yang sudah biasa dengan Jalan Habib Sheh mungkin akan mengenali siapa itu Habib Sheh ataupun Habib Abd Rahman.
**Masyarakat** ([ma.sya.ra.kat], Jawi: ‏مشاركت‎code: ms is deprecated ‎; bahasa Inggeris: *Society*code: en is deprecated ) merupakan istilah yang digunakan untuk menerangkan kelompok sebilangan manusia yang tinggal bersama-sama dan saling berinteraksi sesama mereka. Boleh juga dikatakan masyarakat itu merupakan jaringan perhubungan antara pelbagai individu. Dari segi pelaksanaan, ia bermaksud sesuatu yang dibuat - atau tidak dibuat - oleh kumpulan orang itu. Ia merupakan subjek utama dalam pengkajian sains sosial. 

Oleh kerana sesebuah masyarakat yang inginkan kestabilan memerlukan ahli-ahli yang sanggup menolong antara satu sama lain, maka ia perlu kepada nilai-nilai murni seperti kerakyatan, hak dan etika. Ini merupakan perkara asas untuk mencapai keadilan. Jika nilai-nilai ini gagal dipatuhi, orang akan mengatakan sesebuah masyarakat tersebut sebagai tidak adil dan musibah akan berlaku.

Walaupun setiap masyarakat itu berbeza, namun cara ia musnah adalah selalunya sama: penipuan, pencurian, keganasan, peperangan dan juga kadangkala penghapusan etnik jika perasaan membenci terhadap kaum anggota kelompok itu timbul. Masyarakat yang baru akan muncul daripada sesiapa yang masih bersama, ataupun daripada sesiapa yang tinggal.

Etimologi
---------

"Masyarakat" merupakan serapan bahasa Arab (ejaan asal: مشاركة‎) berakar daripada kata kerja شَارَك‎ *syāraka* yang diertikan sebagai "berkongsi"; ia seakar dengan kata "syarikat".

Rujukan
-------

* iconPortal Masyarakat

1. ↑  Abd. Rauf Dato' Haji Hassan; Abdul Halim Salleh; Khairul Amin Mohd Zain (2005). *Kamus Bahasa Melayu-Bahasa Arab Bahasa Arab-Bahasa Melayu*. Shah Alam: Oxford Fajar. m/s. 199. ISBN 967-65-7321-3.

| Kawalan kewibawaan Sunting ini di Wikidata |
| --- |
| Perpustakaan negara | 
* Jerman
* Israel
* Amerika Syarikat
* Jepun
* Republik Czech

 |
| Lain-lain | 
* Arkib Negara (A.S.)

 |
Edisi ukiran kayu Buku Han dari zaman dinasti Ming dalam himpunan Perpustakaan Bilik Tian Yi Ningbo
**Sejarah Wangsa Han Awal** (Cina ringkas: 汉书code: zh is deprecated ; Cina tradisional: 漢書code: zh is deprecated ; pinyin: *Hànshū*), lebih dikenali sebagai **Buku Han**, adalah himpunan sejarah China klasik yang disiapkan pada tahun 111 M, meliputi sejarah China zaman Han Barat dari 206 SM hingga 25 M. Karya ini dicipta oleh Ban Biao, Ban Gu, dan Ban Zhao. Buku ini disusuli dengan *Sejarah Wangsa Han Akhir* mengimbau zaman Han Timur dari tahun 25 hingga 220 M, kemudian disambungkan pada abad ke-5 oleh Fan Ye (398–445). Ramai cendekiawan menganggarkan bahawa bahan-bahan terawal yang dinyatakan dalam catatan ini terbit sejak tahun 206 dan 202 SM. Buku ini juga terkandung sebutan bertulis terawal mengenai Jepun.

|  |  |
| --- | --- |
|  | **Rencana ini mengandungi aksara khas.** Tanpa pemberian sokongan yang sewajarnya, anda mungkin melihat tanda tanya, kotak, atau simbol lain. |

|  |  |
| --- | --- |
|  | Wikisumber bahasa Cina mempunyai teks asal berkaitan rencana ini:
**Sejarah Wangsa Han awal (dalam bahasa Cina)**  |

Rujukan
-------

1. ↑  Kennedy, Brian. Guo, Elizabeth. [2005] (2005). Chinese Martial Arts Training Manuals: A Historical Survey. North Atlantic Books Publishing. ISBN 1556435576

Pautan luar
-----------

* Pan Chao (Ban Zhao), Female Historian Diarkibkan 2005-02-10 di Wayback Machine
**Bukti keadaan** ialah bukti yang bergantung pada kesimpulan untuk menghubungkannya ke kesimpulan fakta, seperti cap jari di tempat kejadian. Sebaliknya, bukti langsung menyokong kebenaran penegasan secara langsung, tanpa memerlukan bukti tambahan atau kesimpulan.

Bukti keadaan memungkinkan lebih daripada satu penjelasan. Kepingan bukti yang berbeza mungkin diperlukan, sehingga setiap bahagian memperkuat kesimpulan yang diambil. Bersama-sama, petikan-petikan itu lebih kuat menyokong satu kesimpulan tertentu daripada yang lain.

Bukti keadaan memungkinkan pencetus fakta untuk menyimpulkan adanya fakta. Dalam undang-undang jenayah, kesimpulan ialah dibuat oleh pencetus fakta untuk menyokong kebenaran penegasan (rasa bersalah atau ketiadaan rasa bersalah).

Bukti ini sangat penting dalam kes sivil dan jenayah di mana bukti langsung tidak mencukupi.

Lihat juga
----------

* Saksi pakar
* Sains forensik

Rujukan
-------

1. ↑  Prinsip transnasional yang digunakan dalam timbang tara komersial antarabangsa
Adat melenggang perut kebanyakannya lebih difahami masyarakat Melayu di selatan semenanjung manakala di sebelah utara semenanjung lebih dikenali dengan panggilan kirim perut. Adat ini ialah suatu adat yang dijalankan ke atas seorang isteri yang telah genap tujuh bulan hamil dan ia bertujuan untuk meletakkan kedudukan bayi di dalam perut di tempat yang sepatutnya, iaitu bahagian kepala di pintu rahim. Ini penting bagi memudahkan si ibu bersalin dan bayi tidak kelemasan di dalam perut. Maka pada masa itu, bidan akan dipanggil untuk memeriksa dan menentukan isteri yang hamil itu betul-betul telah genap tujuh bulan hamil atau belum cukup bulan lagi. Jika didapati sudah genap tujuh bulan isteri itu hamil, maka mulailah bidan itu diupah untuk melangsungkan adat melenggang perut ini. Kelengkapan yang mustahak perlu disiapkan untuk menjalankan adat ini. Antara kelengkapan tersebut disediakan adalah seperti berikut: 

• Tujuh helai kain yang berlainan warna. 

• Satu gantang beras. 

• Sebiji buah kelapa. 

• Beberapa urat benang. 

• Satu batang damar. 

• Sedikit minyak kelapa atau minyak urut. 

• Beberapa batang lilin. 

• Satu tepak sirih, yang lengkap dengan isinya. 

• Pengeras wang sebanyak lima suku ($1.25) di dalam tepak itu. 

Setelah semua barang tersebut disediakan, tok bidan akan menjalankan adat melenggang perut seperti berikut: 

Mula-mula tok bidan membentangkan ketujuh-tujuh helai kain berwarna itu secara melintang sehelai demi sehelai. Ibu yang hamil itu akan dibaringkan di atas lapisan-lapisan kain tersebut. Kemudian, perut ibu itu akan diurut dengan minyak kelapa atau minyak urut secara perlahan-lahan. 

Selepas itu, kelapa yang sudah dikupas tersebut akan diguling-gulingkan secara perlahan-lahan di atas perut ibu itu ke atas dan ke bawah sebanyak tujuh kali dan pada kali yang ketujuh itu, kelapa itu akan dilepas serta dibiarkan jatuh bergolek daripada perut ibu itu sambil diperhatikan oleh tok bidan itu. Tok bidan akan memerhatikan bagaimana kedudukan muka atau mata kelapa itu setelah berhenti bergolek. Jika mata kelapa itu menghala ke atas, ibu itu akan beroleh anak lelaki, dan jika ia menghala ke bawah, anak perempuan akan dilahirkan. 

Setelah itu, sebelah tangan tok bidan akan memegang satu hujung kain lapisan atas sekali dan dengan tangannya yang sebelah lagi, dipegangnya hujung yang satu lagi. Kemudian kain itu diangkatnya sedikit sambil dilenggang-lenggangkan badan ibu itu. Dari sinilah terbitnya panggilan Lenggang Perut itu. Selepas itu, kain itu ditarik keluar daripada bawah badan ibu tersebut. Perbuatan ini akan dilakukan sehingga habis ketujuh-tujuh helai kain itu dikeluarkan dari bawah pinggang ibu tersebut. Kain yang di bawah sekali akan diberikan kepada tok bidan bersama-sama dengan kelapa, beras, damar, sirih pinang beserta dengan wang pengeras lima suku di dalam tepak sirih itu. 

Biasanya, pada hari melenggang perut akan diadakan kenduri kecil-kecilan yang akan dihadiri oleh orang tua-tua dan kaum keluarga yang rapat. Pada masa kenduri itu berlangsung, si ibu yang akan melenggang perut itu akan dipakaikan dengan pakaian yang baru dan cantik.
Masjid Panglima Kinta
**Masjid Panglima Kinta** merupakan sebuah masjid yang terletak dalam daerah Ipoh, Perak, Malaysia. Masjid ini juga telah diwartakan sebagai bangunan warisan Negeri Perak. Masjid Panglima Kinta telah dibina pada 1898 oleh Datoh Panglima Kinta Muhamad Yusuff bin Lassam. Dalam tahun itu juga isteri kepada Datoh Panglima Kinta yang bernama Saaidah bt. Chik telah meninggal di Ipoh dan Masjid ini dibina untuk memperingati isteri beliau yang tercinta. 

Masjid ini telah dibina dengan menelan kos sebanyak $15,000. Selepas beberapa tahun, terdapat beberapa penambahan iaitu kawasan perkuburan untuk ahli keluarga Panglima Kinta dan sebuah madrasah untuk kelas-kelas pengajian didalam kawasan masjid tersebut. Dan selepas beberapa tahun lagi, penambahan tempat berwudhuk, balai lintang dan rumah untuk pegawai masjid dibina. Kompleks masjid ini dibina di atas tanah seluas 45,000 kaki persegi berhampiran dengan sungai kinta. Masjid ini telah diwartakan sebagai bagunan warisan pada tahun 2012 oleh Jabatan Warisan Negara.

### Panglima Kinta

Panglima Kinta ialah ketua kawasan Kinta ("Lord of Kinta") dan merupakan satu daripada 8 orang-orang besar. Panggilan penuh bagi Datoh Panglima Kinta ialah 'Orang Kaya-Kaya Panglima Kinta Seri Amar Bangsa DiRaja'. Kini tugas Panglima Kinta ialah sebagai mata dan telinga dan sebagai penasihat Sultan mengenai agama Islam dan adat istiadat Melayu.

### Rekabentuk Masjid

Masjid ini menerapkan rekabentuk Kolonial British yang dicampur dengan Motif Moghul dan Neoclassical (rekabentuk dari Rom dan Greek). Masjid ini mempunyai sebuah kubah yang diapit oleh dua menara masjid. Masjid Panglima Kinta ini dibina dengan menggunakan batu bata dan plaster. Masjid ini mempunyai porch yang kini telah dibina untuk penambahan ruang solat.

### Makam

Kawasan Perkuburan terletak didalam kawasan masjid untuk ahli-ahli keluarga Datoh Panglima Kinta.
Sel direka bentuk untuk pendarfluor di bawah cahaya UV.
**Kejuruteraan sel** ialah proses bertujuan menambah, memadam atau mengubah suai urutan genetik dalam sel hidup untuk mencapai matlamat kejuruteraan biologi seperti mengubah penghasilan sel, mengubah keperluan pertumbuhan dan percambahan sel, menambah atau mengalih keluar fungsi sel, dan banyak lagi. Kejuruteraan sel sering menggunakan teknologi DNA rekombinan untuk mencapai pengubahsuaian ini serta kaedah kejuruteraan tisu yang berkait rapat. Kejuruteraan sel boleh dicirikan sebagai tahap perantaraan dalam disiplin kejuruteraan biologi yang semakin khusus termasuk kejuruteraan organ, kejuruteraan tisu, kejuruteraan protein dan kejuruteraan genetik.

Bidang kejuruteraan selular semakin mendapat tarikan apabila penyelidikan bioperubatan semakin maju dalam kejuruteraan tisu dan menjadi lebih spesifik. Penerbitan dalam bidang ini telah meningkat daripada beberapa ribu pada awal 2000-an kepada hampir 40,000 pada 2020.

Rujukan
-------

1. ↑  Cameron, Douglas C.; Tong, I-Teh (1993-01-01). "Cellular and metabolic engineering". *Applied Biochemistry and Biotechnology* (dalam bahasa Inggeris). **38** (1): 105. doi:10.1007/BF02916416. ISSN 1559-0291.
2. ↑  Nerem, Robert M. (1991-09-01). "Cellular engineering". *Annals of Biomedical Engineering* (dalam bahasa Inggeris). **19** (5): 529–545. doi:10.1007/BF02367396. ISSN 1573-9686.
3. ↑  "cell engineering - Search Results - PubMed". *PubMed* (dalam bahasa Inggeris). Dicapai pada 2021-11-19.

Pautan luar
-----------

* Institute for Cell Engineering at Johns Hopkins University School of Medicine
* Cell & Tissue Engineering at University of California, Berkeley Bioengineering Department
***Kekal*** merupakan album studio kedua Mulan Jameela sepanjang kerjayanya dalam industri muzik, selepas mengeluarkan album "Aku Tetap Tersenyum" pada 1997 sebelum ini. Album ini diterbitkan pada 2000 dan masih seperti album sebelum ini, album ini masih membawa laluan muzik Slow rock ala Nike Ardilla. Album ini mengandungi 10 buah lagu, album ini membawakan lagu "Kekal" yang sebelum ini dipopularkan oleh penyanyi rock Malaysia, Ella. Kerana kekurangan promosi dan pelbagai sebab lain, album kedua Mulan juga gagal di pasaran dan hampir tidak dapat dikesan. Nama Mulan mula melonjak naik ke barisan penyanyi terkenal selepas dipilih sebagai vokalis utama kumpulan Ratu beberapa tahun kemudian.

Senarai lagu
------------

1. Kekal
2. Terima Kasih
3. Usai
4. Maafkanlah
5. Sebatas Mimpi
6. Potret Cinta
7. Ku Ingin Seperti Dulu
8. Keyakinanmu
9. Entah Kemana
10. Rindu Belaianmu

  


|  |  |
| --- | --- |
| Ikon tunas | Rencana berkaitan album ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Masjid Nusrat Jahan atau The *Nusrat* Djahan *Moske*** ialah sebuah Masjid Ahmadiyah yang dibina di pinggir Copenhagen, Denmark di Hvidovre.

Masjid Nusrat Jahan merupakan masjid pertama yang dibina di Denmark pada tahun 1967. Masjid ini dibiayai semata-mata oleh ahli wanita Jemaah Islam Ahmadiyah di Denmark. Kapasiti masjid ialah 120 orang.

Masjid ini dinamakan sempena Nusrat Jahan Begum, isteri kedua Mirza Ghulam Ahmad, Promised Messiah dan Mahdi.

Sejarah
-------

Ahmadiyya dan usahanya bermula pada awal 1950-an. Ketika itu, seorang Mubaligh Muslim Ahmadi, Kamal Yousuf telah dilantik oleh gerakan Ahmadiyah untuk bermula di Denmark. Dia pertama kali melawat Denmark pada tahun 1956.

Pada tahun 1967, Komuniti menerbitkan terjemahan pertama Quran dalam Denmark. Penterjemah utama ialah Abdus Salam Madsen sendiri, yang penerbitannya merupakan satu-satunya terjemahan yang tersedia untuk orang ramai Denmark selama lebih empat dekad. Sehingga akhir 1980-an, Madsen dilihat sebagai tokoh masyarakat terkemuka Islam di Denmark.

Pada tahun 1966, kira-kira lima hari sebelum pembinaan, Perbandaran Hvidovre telah membatalkan kebenaran awalnya untuk membina masjid. Sebaliknya, khalifah ketiga dari Masyarakat, Mirza Nasir Ahmad akan tiba di wilayah tersebut, untuk meletakkan asasnya. Arkitek masjid, John Zachariassen, melaporkan keadaan itu kepada Perdana Menteri Denmark ketika itu, Jens Otto Krag. Krag memberi notis untuk mengabaikan keputusan perbandaran dan meneruskan kerja pembinaan. Batu asas itu akhirnya diletakkan pada 6 Mei 1966 dan masjid yang pembinaannya mendapat perhatian media meluas, dirasmikan setahun kemudian oleh khalifah pada 21 Julai 1967. Majlis perasmian itu dihadiri oleh wakil kerajaan Denmark.

Rujukan
-------

1. ↑  "KORT OM DANMARKS ÆLDSTE MOSKÉ". *Islam Ahmadiyya* (dalam bahasa Inggeris). 2017-04-27. Dicapai pada 2020-07-03.
2. ↑  "IslamAhmadiyya - Ahmadiyya Muslim Community - Al Islam Online - Official Website". *www.alislam.org*. Dicapai pada 2017-05-19.
3. ↑  "KORT OM DANMARKS ÆLDSTE MOSKÉ". *Islam Ahmadiyya* (dalam bahasa Inggeris). 2017-04-27. Dicapai pada 2020-07-03.
4. ↑  *Handbook of Nordic New Religions* (dalam bahasa Inggeris). BRILL. 2015-07-03. ISBN 9789004292468.

|  |  |
| --- | --- |
|  | Wikimedia Commons mempunyai media berkaitan ***Masjid Nusrat Djahan*** |


| * l
* b
* s
Masjid di Denmark |
| --- |
| 
* Pusat Tamadun Hamad Bin Khalifa
* Masjid Imam Ali
* Masjid Nusrat Djahan

 | Bendera Denmark |
| 
* Kategori
* Islam di Denmark
* Masjid mengikut negara

 |
**Kampung Belah Dua** ialah sebuah kampung yang terletak di Permatang Pauh, Pulau Pinang. Jalan Permatang Pauh menghubungkan Kampung Belah Dua. Majoriti penduduknya adalah berketurunan Melayu. Sejarah asal nama kampung ini di percayai apabila sebuah jalan raya baru yang hendak di bina iaitu Jalan Permatang Pauh. Akibat daripada itu,rumah penduduk perlu di robohkan untuk memberi laluan kepada pembinanan jalanraya ini ketika era zaman British. Kampung Belah Dua terbentuk menjadi empat buah pulau yang di kelilingi sawah padi di sekitarnya. Dengan demikian geofizikal Kampung ini terbelah dua akibat pembinaan jalan raya & membentuk empat buah pulau,penduduk sepakat untuk menamakan Kampung Belah Dua. Pekerjaan penduduk ketika itu ialah bercucuk tanam mengusahakan sawah padi yang menjadi teras ekonomi sara diri. 

Ada juga sumber mengatakan Kampung ini dibuka oleh seorang pahlawan dari Kedah yang bernama Panglima Awang ￼￼Kedah. Asal usul Panglima Awang adalah berasal dari  Langkawi, Kedah. Perang Kedah-Siam ketika abad ke-19 telah tercetus ketika itu. Penghijrahan Panglima Awang dari Langkawi adalah untuk mendapatkan perlindungan di Seberang Prai yang ketika itu di bawah jajahan British. Kerajaan Siam ketika itu menjadi kuat di mana negeri Perlis, Kedah menjadi naungan kerajaan Siam. Perang Kedah Siam berlarutan beberapa tahun menyebabkan berlaku pemberontakkan rakyat Kedah menentang Kerajaan Siam. 

Panglima Awang bersama-sama beberapa sahabatnya melarikan diri ke Seberang Prai, dan berlindung di sebuah kampung yang kemudiannya di berikan nama Kampung Belah Dua. Panglima Awang meninggalkan anak serta isterinya di kampung tersebut. Beliau telah kembali ke Kuala Nerang untuk berperang dengan Siam.

Kini Kampung Belah Dua meneraju arus pemodenan dengan wujudnya peluang pekerjaan di sekitarnya.Banyak Taman perumahan yang berdekatan seperti Bandar Perda,Taman Pauh Indah, Taman Pauh Jaya, Taman Pauh Damai, Taman Haji Muhammad Amin,Taman Bunga Raya,Taman Desa Pauh.Kampung -kampung yang berdekatan ialah Kampung Pertamqa,Kampung Besar,Kampung Masjid Timah, Kampung Tok Ebot(Kampung ini telah tiada kerana telah di robohkan untuk membina penempatan baru yang di kenali sebagai Taman Pauh Indah). Kampung Belah Dua berdekatan dengan Pusat Pengajian Tinggi IPTA iaitu  Politeknik Seberang Perai ,  Universiti Teknologi Mara ,  Institut Kemahiran Belia Mara dan Kolej Komuniti.
***Blocked*** ialah permainan teka-teki untuk iPhone dan iPod Touch .

Penerangan permainan
--------------------

Pemain bergerak mengelilingi blok kelabu sehingga batu biru boleh melarikan diri. Blok hanya boleh bergerak ke kiri dan kanan atau atas dan bawah. Permainan ini mempunyai 100 cabaran dalam 20 peringkat: mudah, sederhana, sukar, lebih sukar dan paling sukar.

Penerimaan
----------

James Savager dari Macworld menyatakan bahawa Blocked ialah permainan teka-teki yang sempurna untuk detik-detik pantas pada siang hari apabila anda menghabiskan masa terluang dan memerlukan teka-teki untuk diselesaikan. Lew Reed dari Slide To Play menunjukkan kesederhanaan permainan sebagai penting untuk kejayaannya.

Rujukan
-------

1. ↑  Bergen, Jennifer (2009-07-09). "Blocked Review". *PC Magazine*. Diarkibkan daripada yang asal pada 2009-07-27. Dicapai pada 2009-12-09.
2. ↑  Savage, James. "Blocked Review". *Macworld*. Dicapai pada 2009-12-09.
3. ↑  Reed, Lew. "Blocked Review". *Slide To Play*. Slide To Play. Dicapai pada 2009-12-09.

|  |  |
| --- | --- |
| Ikon tunas | Rencana berkenaan permainan video teka-teki ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Musim pertama siri komedi televisyen *Modern Family* disiarkan antara 23 September 2009 dan 19 Mei 2010, di ABC di Amerika Syarikat. Musim ini diterbitkan oleh Lloyd-Levitan Productions dengan kerjasama 20th Century Fox Television, dengan pencipta siri Christopher Lloyd dan Steven Levitan sebagai penerbit eksekutif. Siri ini diambil pada 29 April 2009, dan selesai pengeluaran pada Ogos 2009.

Siri ini memfokuskan kepada Jay Pritchett ( Ed O'Neill ), anak perempuannya Claire Dunphy ( Julie Bowen ), dan anaknya Mitchell Pritchett ( Jesse Tyler Ferguson ) yang menetap di Los Angeles. Claire ialah ibu suri rumah yang berkahwin dengan Phil Dunphy ( Ty Burrell ); mereka mempunyai tiga orang anak. Jay berkahwin dengan seorang wanita Colombia yang jauh lebih muda, Gloria ( Sofía Vergara ), dan sedang membantunya membesarkan anak lelaki pra-remajanya, Manny. Mitchell dan pasangannya Cameron Tucker ( Eric Stonestreet ) telah mengambil seorang bayi Vietnam sebagai anak angkat , Lily (kembar Ella Hiller dan Jaden Hiller). Musim pertama *Keluarga Moden* disiarkan pada hari Rabu di Amerika Syarikat pada pukul 9 petang dan terdiri daripada 24 episod.
|  |
| --- |
| **Bălţi** |
|  |
|
|  |
|
|  |
|
| *Vasile Alecsandri Square*; salah satu medan terbesar di Eropah. |
|  | Lambang Bălţi |
| Bendera Bălţi | Lambang Bălţi |
| Basisdate |
| Status | Perbandaran |
| Komun | Sadovoe, Elizavetovca |
| Datuk bandar | Vasile Panciuc |
| Status bandar | 1620 |
| Penduduk | 137 000(2004) |
| Keluasan: | 71 km² |
| Kepadatan: | 1,748 Iwohner/km² |
| Altitud: | 150 m |
| Poskod: | MD-3100 |
| Awalan: | (+373) 231-X-XX-XX |
| Koordinat | 47° 45'42 *U  27° 55'44* T |
| Nombor kenderaan | BL |
| Laman web | www.balti.md |
|  |
|
|  |
|  |
|
| Lokasi di Moldova |
|  |

**Bălţi** merupakan bandar ketiga terbesar di Moldova, dan merupakan bandar utama di utara negara tersebut. Semasa Empayar Rusia (1812-1917), dan kemudiannya era Soviet (1940-1990) namanya turut dieja sebagai *Beltsy*, dari bentuknya dalam bahasa Rusia. Bandar ini terletak 135 km utara ibu negara Chişinău, dan terletak di sungai kecil Răut, salah satu sungai alir masuk Dniester (Nistru), di kawasan berbukit, yang ketika Zaman Pertengahan diselitupi hutan, tetapi kini telah ditebang hampir kesemuanya.

  


|  |  |
| --- | --- |
|  | Wikimedia Commons mempunyai media berkaitan ***Bălţi*** |
Kontena MSC yang baru.
Haluan sebuah kapal kontena MSC.
**Mediterranean Shipping Company S.A. (MSC)** ialah syarikat perkapalan kontena kedua terbesar di dunia. Ia mengoperasikan 376 kapal dan memiliki jumlah kapasiti 1,250,000 TEU. Operasi syarikat ini menghubungkan kebanyakan pelabuhan utama di dunia.

Sejarah
-------

MSC telah diasaskan pada tahun 1970 sebagai sebuah syarikat sendirian berhad oleh Gianluigi Aponte apabila beliau membeli kapal pertamanya. Pemilik kapal yang yang berasal dari Sorento, Itali ini kemudiannya berdagang ke Afrika membawa pelbagai barangan.
Syarikat ini berkembang dari sebuah syarikat pengendali kapal biasa menjadi antara syarikat perkapalan terbesar di dunia. Pada tahun 1988, MSC Cruises iaitu subsidiarinya dalam perkhidmatan kapal persiaran ditubuhkan. 

Ibu pejabat korporatnya terletak di Geneva, Switzerland dan hab pengangkutan utamanya ialah di Antwerp, Belgium.

Pada Disember 2021, MSC menawarkan sekurang-kurangnya 5.7 bilion euro untuk Bolloré Africa Logistics, anak syarikat kumpulan Bolloré.

Hari ini
--------

MSC beroperasi di lebih 270 pelabuhan di enam benua. Ia memiliki 350 pejabat urusan tempatan dengan 29,000 tenaga kerja. Kapal-kapalnya bersaiz sehingga 9,200 TEU, termasuk satu daripada kapal kontena yang terbesar, MSC Pamela. Syarikat ini kekal sebagai syarikat persendirian yang diuruskan presiden Aponte dan keluarganya sendiri. 

Pada tahun 2007, syarikat ini dinobatkan "syarikat perkapalan tahun ini" buat kali keenam oleh Lloyds Loading List, satu pencapaian yang tidak mampu ditandingi syarikat perkapalan yang lain. Syarikat ini juga baru memesan tujuh lagi kapal baru yang boleh membawa sehingga 15,000 TEU setiap satu, yang bakal menjadi antara kapal kontena yang terbesar di dunia.

Kapal
-----

Berikut adalah beberapa kapal kontena yang dimiliki syarikat ini:

* MSC Beatrice
* MSC Daniela
* MSC Danit
* MSC Napoli
* MSC Pamela
* MSC Dalton

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Mediterranean Shipping Company S.A.*** |

* MSC - Laman web Mediterranean Shipping Company
* Gianluigi & Rafaela Aponte Forbes 2006
* Gianluigi & Rafaela Aponte Forbes 2008
**McLaren Applied Technologies** ialah syarikat teknologi British yang bekerjasama dengan syarikat-syarikat seperti GSK, NHS dan banyak lagi. Juga bahagian elektronik, McLaren Electronics mengeluarkan bahagian bagi setiap pasukan F1 dan sukan lain. Pada September 2014, Ian Rhodes menggantikan pengasasnya, Ron Dennis, sebagai CEO syarikat teknologi yang berkembang. McLaren Applied Technologies bermula sebagai "McLaren Composites", terutamanya untuk pembuatan bahagian-bahagian untuk McLaren F1 dan Mercedes SLR. Walau bagaimanapun, ia mula berkembang dan memenangi kontrak untuk mengeluarkan bahagian untuk syarikat lain dan bahkan berkembang menjadi industri tenaga, terutamanya panel suria. Ia dibubarkan pada tahun 2003 dan digantikan dengan "McLaren Applied Technologies" sebentar selepas tahun 2004. Di bawah nama lamanya sebagai McLaren Composites, syarikat itu juga menghasilkan peralatan pendaratan dan panel solar untuk Beagle.

Sejarah
-------

Syarikat ini dibentuk apabila dua syarikat McLaren Technology Group bergabung - **McLaren Composites** dan **TAG Electronics**. Syarikat-syarikat bergabung kerana penjualan Audiolab kepada International Audio Group. TAG Electronics Holdings adalah syarikat induk **TAGMcLaren Audio** (kini Audiolab) dan juga **TAG Electronics Systems**. Apabila Audiolab dijual, syarikat induk TAG Electronics Holdings telah dibatalkan dan syarikat teknologi yang lain bergabung dengan McLaren Composites, yang kedua-duanya kini membentuk McLaren Applied Technologies.

Rujukan
-------

1. ↑  "Innovation / Consumer Brands: Specialized". *McLaren Group*. Dicapai pada 26 July 2014.

Pautan luar
-----------

* Tapak web rasmi Edit this at Wikidata
**Monokultur** adalah amalan pertanian menghasilkan satu spesies atau jenis tanaman atau ternakan sahaja dalam sesebuah sistem pertanian pada satu-satu masa berbanding dengan kelaziman mempelbagaikan tanaman dihasilkan dalam persekitaran dan tempoh yang sama.

Pendekatan ini banyak digunakan dalam pertanian makanan ruji baik secara industri atau organik yang dilihat telah mengupayakan peningkatan dalam kecekapan menanam dan menuai. Namun, penanaman ini jika dilakukan secara berterusan tahun demi tahun boleh membawa kepada keberadaan agen perosak dan penyakit lebih banyak yang cepat tersebar di mana tanaman sama boleh didedahkan kepada patogen. Amalan ini juga dikecam kerana kesannya terhadap alam sekitar serta merisikokan keadaan rantai bekalan makanan.

Penerapan
---------

### Budi daya tanaman

Monokultur menghasilkan sejumlah besar hasil pertanian dengan memaksimalkan pertumbuhan dan tidak memberikan kesempatan terjadinya persaingan dengan spesies tanaman lain. Monokultur memanfaatkan luas perladangan lebih baik dibandingkan polikultur, namun memakan nutrisi lebih banyak dibandingkan polikultur, sehingga dapat menyebabkan kesuburan perladangan pertanian menurun secara drastis.

Perkembangan pertanian monokultur bergerak bersamaan dengan berkembangnya industri pupuk tidak organik demi menyusutnya kesuburan tanah yang cepat.

### Kehutanan

Dalam konteks kehutanan, monokultur difahamkan sebagai penanaman satu spesies pohon saja dalam sesebuah kawasan hutan. Penanaman ini dianggap memberikan hasil yang lebih efisien dibandingkan penanaman hutan campuran kerana usia pohon yang relatif panjang dan memerlukan masa lama untuk ditebang. Walau bagaimanapun, hutan monokultur tidak memberikan biokepelbagaian yang cukup bagi haiwan liar hidup berkembang dengan baik di dalamnya kerana semua pohon ditanam dan ditebang pada waktu yang sama sehingga terjadi gangguan kitaran habitat.

Penggunaan kenderaan berat untuk menebang dan mengangkut hasil hutan turut berpotensi memadatkan tanah di dalam hutan sehingga mengganggu habitat di lantai hutan, termasuk organisme penghuni tanah. Penanaman spesies tunggal juga berpotensi memudahkan tersebarnya penyakit pohon dan mengganggu mutu lingkungan.

Rujukan
-------

1. ↑  "Crop Ecology".
2. ↑  "Crop Science - ICSC2004".
3. ↑  "Bananas." Environmental Impacts of Banana Growing /. N.p. n.d. Web. 20 Feb. 2014. <>.
4. ↑  G. Tyler Miller; Scott Spoolman (24 September 2008). *Living in the Environment: Principles, Connections, and Solutions*. Cengage Learning. m/s. 279–. ISBN 978-0-495-55671-8. Dicapai pada 7 September 2010.
5. ↑
6. ↑
7. ↑  Richardson, Edited by David M. (2000). *Ecology and biogeography of Pinus*. Cambridge, U.K. m/s. 371. doi:10.2277/ Check `|doi=` value (bantuan). ISBN 978-0-521-78910-3.CS1 maint: extra text: authors list (link)
8. ↑  "Forestry".

Pautan luar
-----------

* Monokultur dan penyakit
* Modern Pertanian: Ekologi kesan dan kemungkinan untuk benar-benar pertanian lestari
Jangan dikelirukan dengan MonoloQue.
Dalam bidang teater, **monolog** [mo-no-log] (daripada Yunani: μονόλογοςcode: el is deprecated  gabungan μόνος *mónos*, "tunggal" and λόγος *lógos*, "pertuturan") ialah suatu percakapan atau pidato disampaikan seorang watak dengan bertujuan meluahkan perasaan dan isi hati dalaman secara lantang sambil juga mengaju kepada seorang watak yang lain ataupun kepada penonton. Ia sering didapati pada pelbagai media yang menampung unsur drama (pementasan, films, dan sebagainya) ataupun sebaliknya (misalnya puisi).

Lihat juga
----------

* Penceritaan
* Retorik

Rujukan
-------

1. ↑  "The Greatest Movie Speeches/Monologues of all time!". *IMDb*. Diarkibkan daripada yang asal pada 1 April 2016. Dicapai pada 29 April 2018. Unknown parameter `|deadurl=` ignored (bantuan)
2. ↑  "Dramatic Monologue: An Introduction". Victorianweb.org. 10 Mac 2003. Diarkibkan daripada yang asal pada 7 Ogos 2013. Dicapai pada 16 Ogos 2013. Unknown parameter `|deadurl=` ignored (bantuan)
Jacob melihat tangga membawa ke syurga, tetapi Freud mungkin memanggilnya simbol lingga. 
**Capai keinginan** adalah kepuasan keinginan melalui proses pemikiran luar kawalan. Keinginan untuk memenuhi impian boleh berlaku dalam mimpi atau dalam mimpi buruk, dalam gejala neurosis, atau dalam psikosis halusinasi. Kepuasan ini selalunya tidak langsung dan memerlukan takbir mimpi untuk mengenali.

Sigmund Freud mencipta istilah itu (*Wunscherfüllung*code: de is deprecated ) pada tahun 1900 dalam teks awal bertajuk *The Interpretation of Dreams*. 

|  |  |
| --- | --- |
|  | Wikisource mempunyai buku asal Freud mengenai capai keinginan:
***The Interpretation of Dreams*** |

 Menurut Freud, capai keinginan akan terjadi apabila keinginan tak sedar ditindas oleh ego dan superego. Penindasan ini sering berpunca dari rasa bersalah dan tabu yang dikenakan oleh masyarakat. Mimpi adalah percubaan tanpa sedar untuk menyelesaikan beberapa konflik yang ditindas.

Rujukan
-------

1. ↑  Schept, Susan (30 May 2007). "Jacob's Dream of a Ladder: Freudian and Jungian Perspectives". *Psychological Perspectives*. **50** (1): 113–121. doi:10.1080/00332920701319533.
2. ↑  *wish fulfillment* **Definisi:** capai keinginanselanjutnya di PRPM
3. ↑  Sigmund, Freud. *Die Traumdeutung* [*The Interpretation of Dreams*] (dalam bahasa German). Leipzig, Vienna: Franz Deuticke.CS1 maint: unrecognized language (link)

|  |  |
| --- | --- |
| Ikon tunas | Rencana berkenaan psikologi ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Kanji Rumbi** adalah sejenis bubur dengan rasa unik di Wilayah Aceh, sama seperti bubur ayam yang dijual di tempat lain di Indonesia. Pati rumbi dimasak dengan ramuan utama nasi dan rempah untuk melengkapkan rasa. Biasanya pati rumbi juga dicampurkan dengan udang dan potongan daging. Tambahan lain yang cukup penting untuk makanan ini ialah sayur-sayuran seperti lobak merah berbentuk dadu dan kentang dan dimasak dengan nasi rebus ketika memasaknya. Kita dapat dengan mudah menemukan kanji rumbi ini di desa-desa di Aceh pada bulan Ramadan, terutama di daerah Kabupaten Pidie di mana ranji kanji disediakan secara percuma di masjid. Di beberapa kota Kabupaten di Aceh penyaluran kanji rumbi juga difasilitasi oleh pemerintah daerah dan pembagian dilakukan di masjid besar. Biasanya bagi orang yang sedang berpuasa, makan rumbi kanji dipercayai dapat mengekalkan pencernaan setelah seharian berpuasa.

Rujukan
-------

* *Rencana ini diterjemahkan dari Wikipedia bahasa Indonesia dan Wikipedia bahasa Jawa*.

Pautan luar
-----------

|  |  |
| --- | --- |
| Ikon tunas | Rencana makanan ini ialah rencana tunas. Anda boleh membantu Wikipedia dengan mengembangkannya. |

* l
* b
* s

|  |
| --- |
| Ketahui lebih lanjut tentang **Kanji rumbi** di projek saudara Wikipedia: |
|  | Takrifan dari Wikikamus |
|  | Imej dan media dari Commons |
|  | Sumber pembelajaran dari Wikiversity |
|  | Berita dari Wikiberita |
|  | Petikan dari Wikipetikan |
|  | Teks sumber dari Wikisumber |
|  | Buku teks dari Wikibuku |
Modest Petrovich Mussorgsky, 1870
**Modest Petrovich Mussorgsky** (Bahasa Rusia: Моде́ст Петро́вич Му́соргский *Modést Petróvich Músorgskiy*; AFA: /mɐˈdɛst pʲɪˈtrovʲɪtɕ ˈmusərkskʲɪj/) merupakan seorang penggubah Rusia pada era romantis, and merupakan ahli kumpulan "The Five".

Nama keluarganya diterbit daripada moyang kurun ke-15 atau ke-16, Roman Roman Vasilyevich Monastyryov yang muncul dalam Buku Velvet, iaitu asal usul golongan boyar Rusia. Modest dilahirkan di Karevo, Empayar Rusia, 400 km selatan dari Saint Petersburg. Hasil karya Robert, walaupun sangat istimewa, bergaya era romantis dan banyak menggunakan tema muzik Rusia. Rakaman awal dan penting oleh Modest dibuat dengan penyanyi tenor Vladimir Rosing pada tahun 1920-an dan 1930-an. Pandangan ahli muzik lain terhadap Modest sebagai penggubah dan orang berbagai-bagai jenis termasuk positif, tidak tetap dan negatif.

|  |  |  |  |  |  |
| --- | --- | --- | --- | --- | --- |
|  | 

|  |
| --- |
| Gambar di Pameran (bahagian 1 daripada 3) |
|  |
|  |
| 

---

 |

 |
| *Masalah mendengarkan ? Sila lihat bantuan media.* |

Rujukan
-------

1. ↑  Juynboll (1991: pp. 194–96).
**Modenisme** merujuk kepada gerakan kebudayaan dalam seni, seni bina, muzik, kesusasteraan dan seni gunaan yang berkembang 30 tahun sebelum 1914. Istilah ini merujuk kepada gerakan politik, kebudayaan dan seni yang muncul pada akhir abad ke-19 dan permulaan abad ke-20, serentak dengan perubahan dalam masyarakat Barat. Gerakan ini menekankan kuasa manusia mencipta, membaiki, dan membentuk semula persekitaran mereka dengan bantuan ilmu sains, teknologi dan uji kaji praktikal. 

Modenisme menggalakkan penilaian semula setiap aspek kewujudan, dari perdagangan ke falsafah dengan matlamat menentukan apa itu yang "menyekat" kemajuan sosial, dan menggantikan itu dengan sesuatu kaedah yang lebih baru, dan lebih baik. Dalam pada itu, gerakan modenisme mendakwa bahawa realiti zaman industri dan mekanisme adalah tetap dan kekal dan manusia patut mengubah pandangan mereka terhadap keduniaan agar menerima bahawa yang baru itu baik, benar dan indah. 

Fizik moden (kuantum dan kerelatifan), falsafah moden (analitik dan kebenuaan) dan teori nombor moden dalam matematik dikatakan bermula pada zaman modenisme. Dengan mendukung perubahan serta gerakan semasa, modenisme merangkumi karya pemikir yang menentang tradisi tradisi akademik dan sejarah abad ke-19, dan berhujah bahawa bentuk seni, seni bina, sastera, agama, organisasi sosial dan kehidupan harian yang "tradisional" sudah ketinggal zaman. Mereka menerima aspek-aspek ekonomi, sosial dan politik baru dalam dunia yang semakin diindustrikan.

Gerakan postmodenisme muncul sebagai tindak balas kepada modenisme.

| * l
* b
* s
Subbidang dan pendekatan Geografi manusia |
| --- |
| Subbidang | 

Agama **·** 
Bahasa **·** 
Bandar **·** 
Budaya **·** 
Ekonomi **·** 
Kesihatan **·** 
Masa **·** 
Pelancongan **·** 
Pemasaran **·** 
Pembangunan **·** 
Penduduk **·** 
Pengangkutan **·** 
Politik **·** 
Sejarah **·** 
Strategi **·** 
Tentera
 | Waking up on a sidewalk in Bijapur, India |
| Pendekatan | 

Kewanitaan **·** 
Kritis **·** 
Marxis **·** 
Modenisme (Semiotik •  Strukturalisme) **·** 
Pascamodenisme (Dekonstruksi •  Pasca-strukturalisme) **·** 
Teori budaya **·** 
Teori tak berupa **·** 
Tingkah laku
 |
**Kelikatan** ialah geseran dalaman sesuatu bendalir. Kesan kelikatan dapat dilihat pada bendalir di dalam paip, aliran darah dan sebagainya.

Kelikatan di dalam bendalir bergantung kepada ketumpatan bendalir tersebut, di mana semakin tinggi ketumpatan bendalir, semakin tinggi kelikatan bendalir itu. Kelikatan juga bergantung kepada suhu; jika suhu meningkat, kelikatan bendalir menurun tetapi untuk gas, kelikatan gas meningkat.

Bendalir yang likat selalunya cenderung untuk berpaut pada permukaan yang bersentuhan dengannya. Bagi bendalir yang mengalir, selalunya terdapat lapisan nipis berdekatan dengan permukaan di mana bendalir adalah hampir dalam keadaan rehat.

Kesan kelikatan penting dalam aliran bendalir dalam paip. Menurut persamaan Bernoulli, jika di kedua-dua hujung paip mempunyai ketinggian yang sama, maka tekanan di hujung-hujung itu adalah sama. Tetapi, jika kelikatan bendalir diambil kira, tekanan di kedua-dua hujung itu tidak sama. Ini sebab daya kelikatan menentang pergerakkan bendalir. Maka untuk memastikan bendalir mengalir, satu tekanan hendaklah dikenakan di permulaan aliran. Kerana itulah kita harus memicit di belakang tiub ubat gigi untuk mengeluarkan ubat gigi.

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
Untuk kegunaan lain, sila lihat Kelewahan.

|  |  |
| --- | --- |
|  | Cari ***kelewahan*** dalam Wikikamus bahasa Melayu, kamus bebas. |

Isyarat jalan, Jerman
Dalam linguistik, **kelewahan** merujuk kepada maklumat yang diungkapkan lebih daripada sekali.

Contoh-contoh kelewahan termasuk ciri persetujuan berbilang dalam morfologi, ciri berbilang membezakan fonem dalam fonologi, atau penggunaan pelbagai perkataan untuk menzahirkan buah fikiran tunggal dalam retorik.

Penggunaan bahasa yang bersifat lewah dianggap tidak gramatis dan menyalahi peraturan tatabahasa bahasa Melayu.

Lihat juga
----------

* Linguistik

Rujukan
-------

1. 1 2 3  Bussmann, Hadumod (2006). *Routledge Dictionary of Language and Linguistics*. Routledge. m/s. 399–400. ISBN 978-1-134-63038-7.
2. 1 2  Crystal, David (2009). *Dictionary of Linguistics and Phonetics*. John Wiley & Sons. m/s. 406–407. ISBN 978-1-4443-0278-3.
3. ↑  Perubahan Morfologi dalam Tiga Edisi *Kamus Dewan*

|  |  |
| --- | --- |
| Ikon tunas | Rencana linguistik ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Keleweng** merupakan senjata panjang seperti pedang yang popular di Kelantan, Malaysia dan Sumatera, Indonesia. 

Keleweng berbentuk seperti pedang tetapi mata bilah kelewang lebar di satu pertiga hujung mata, kecil dan tebal dipangkal. Selain itu keleweng memiliki bentuk yang melengkung dengan bahagian hujungnya meruncing tajam kearah mata bilah. 

Pada bahagian ulunya ia menyerupai hulu parang yang kembang di bahagian bawahnya untuk memastikan ia tidak terlucut dari genggaman apabila dilibas pada musuh. Pada bahagian hulu keleweng juga diperkukuh dengan sigi bagi mengimpal hulu keleweng agar tidak tercabut ketika digunakan.

  

Terdapat pelbagai jenis keleweng yang diberi nama tertentu, antaranya adalah seperti berikut:-

* Keleweng
* Keleweng Kelantan
* Keleweng Jambul

Keleweng
--------

Kelewang biasanya digunakan sebagai alatan harian seperti untuk menebas rumput, membersihkan kawasan sekeliling rumah atau kebun dan juga dusun. Ia diguna secara sabitan rumput atau hayunan secara berpusing bergantung kepada kemahiran penggunanya.

Keleweng merupakan senjata sebelah tangan bermata satu. Sebagai senjata keleweng merupakan senjata yang digunakan secara bersistematik, sama seperti parang atau mandau, dengan gerakan menghayun separa bulatan atau libasan. Mata bilah keleweng cukup berat untuk menahan tetakan dan menghalang senjata musuh. Mata bilah biasanya berukuran antara lapan belas sehingga tiga puluh inci.

Keleweng Kelantan
-----------------

Pada zaman dahulu masyarakat Kelantan sering membawa keleweng ke mana sahaja mereka berjalah bagi mempertahankan diri, termasuk ke tempat-tempat hiburan seperti pertunjukan wayang kulit dan dikir barat. Ia amat sebati dengan kehidupan harian mereka sehinggakan digelar keleweng Kelantan.

Keleweng Jambul
---------------

Sebagaimana namanya, keleweng Jambul adalah sama seperti keleweng biasa, tetapi bezanya ia memiliki tambahan jambul pada bahagian atas keleweng. Kadang kala pada bahagian jambul, dimasukkan bahan-bahan yang dipercayai menambah kecantikan atau keampuhan keleweng itu sendiri, seperti biji-biji besi kuning dan sebagainya.

Rujukan
-------

1. ↑  Pendidikan Seni Visual, By Kathleen Chee

Pautan luar
-----------

* Gambaran keleweng di Google
|  |  |
| --- | --- |
|  | Wikimedia Commons mempunyai media berkaitan: ***Burung Belatuk Sisik***. |

**Burung Belatuk Sisik** adalah salah satu daripada haiwan yang boleh didapati di Malaysia. Nama sainsnya ialah *Picus viridis*.

Ciri-ciri
---------

Burung Belatuk Sisik ialah haiwan yang tergolong dalam golongan benda hidup, alam : haiwan, filum : kordata, sub-filum : bertulang belakang (vertebrata), kelas : burung. Burung Belatuk Sisik adalah haiwan berdarah panas, mempunyai sayap dan tubuh yang diselubungi bulu pelepah. Paruh Burung Belatuk Sisik tidak bergigi.

Makanan
-------

*Picus viridis*

Pembiakan
---------

Burung Belatuk Sisik membiak dengan bertelur. Telur Burung Belatuk Sisik bercangkerang keras.

Habitat
-------

Pautan luar
-----------

* Carian Google.

|  |  |
| --- | --- |
| Senarai burung | Burung merpati |
|  A  -  B  -  C  -  D  -  E  -  F  -  G  -  H  -  I  -  J  -  K  -  L  -  M  -  N  -  O  -  P  -  Q  -  R  -  S  -  T  -  U  -  V  -  W  -  X  -  Y  -  Z  |
Jangan dikelirukan dengan Banjaran.

Gunung-ganang sekitar Massif Central, Auvergne, Perancis.
**Massif** (dari bahasa Perancis bermaksud 'besar') merujuk kepada sebuah rantau - sama ada terletak dalam sesebuah banjaran atau terpencil - yang terdiri daripada satu atau beberapa gugusan gunung-ganang, dari sudut pandangan para pendaki. Secara geologi, khususnya dalam kajian pergerakan kerak, ia merupakan bahagian kerak bumi yang ditandai dengan sesaran-sesaran atau fleksur. Sesebuah massif cenderung untuk mengekalkan struktur dalamannya sementara digantikan secara keseluruhan. Tambahan pula, ia adalah unit struktur yang lebih kecil daripada plat tektonik, dan merupakan penyumbang keempat terbesar dalam geomorfologi. 

Massif juga boleh terbentuk di dasar laut, misalnya Massif Tamu di Lautan Pasifik Utara dan Massif Atlantis di Lautan Atlantik; bahkan juga di luar Bumi, seperti di kawasan Cydonia di Marikh.

Gugusan massif di sekitar Cydonia di planet Marikh. Ihsan daripada Agensi Angkasa Eropah.

  


|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Massif Tamu** ialah sebuah gunung berapi perisai bawah laut mati yang terletak di barat laut Lautan Pasifik. Kemungkinannya sebagai sebuah gunung berapi tunggal diumumkan pada 5 September 2013. Massif Tamu ialah gunung berapi terbesar di Bumi. Ia terletak di Cangkat Shatsky kira-kira 1,600 km (990 bt) di timur Jepun. Puncaknya terletak kira-kira 1,980 m (6,500 ka) di bawah permukaan laut, dan dasarnya terletak kira-kira 6.4 km (4.0 bt) dalam. Gunung berapi ini 4,400 meter (14,400 ka) tinggi.

 

\* Massif  
  Tamu
Cangkat Shatsky
Banjaran Gunung Laut Maharaja
Rabung Hawaii
Jepun
Kamchatka
Alaska
\* Massif  
  Tamu
Cangkat Shatsky
Banjaran Gunung Laut Maharaja
Rabung Hawaii
Jepun
Kamchatka
Alaska

Lokasi Massif Tamu

William Sager, seorang ahli geofizik marin di Jabatan Sains Bumi dan Atmosfera Universiti Houston, mula mengkaji gunung berapi ini pada sekitar 1993 di Texas A&M College of Geosciences. Menurut Sager dan pasukannya, Massif Tamu ialah "gunung berapi perisai tunggal terbesar pernah ditemui di Bumi". Walau ada ciri igneus di planet ini yang lebih besar, seperti Penara Ontong Java, belum diketahui sama ada ia merupakan satu gunung berapi atau kompleks gunung berapi.

Nama
----

*Tamu* adalah penyingkatan Texas A&M University, di mana William Sager, seorang profesor geologi di Universiti Houston dan antara ahli sains yang mengetuai kajian gunung berapi ini, sebelum ini mengajar. Massif, yang bermakna "besar" atau "agam" dalam bahasa Perancis, ialah suatu gunung atau bahagian besar kerak planet yang ditandakan sesaran dan fleksur.

Rujukan
-------

1. 1 2 3  Howard, Brian Clark (2013-09-05). "New Giant Volcano Below Sea Is Largest in the World". *National Geographic*. Dicapai pada 2013-09-07.
2. ↑  doi:10.1130/G21378.1  
Petikan ini akan disiapkan secara automatik dalam beberapa minit. Anda boleh memotong barisan atau mengembangkannya sendiri
3. ↑  Witze, Alexandra (2013-09-05). "Underwater volcano is Earth's biggest". *Nature News & Comment*. doi:10.1038/nature.2013.13680.
4. ↑  BBC News - 'World's largest volcano discovered beneath Pacific Dicapai 9 September 2013.
5. ↑  Myslewski, Rik (2013-09-05). "The Solar System's second-largest volcano found hiding on Earth". *theregister.co.uk*. Dicapai pada 2013-09-07.
6. ↑  "Bottomfish fisheries by Japan, Russia, and Republic of Korea occur on various seamounts in the northwest Pacific witin international waters". *pifsc.noaa.gov*. Honolulu, HI: Pacific Islands Fisheries Science Center, NOAA. Dicapai pada 2013-09-07.
7. ↑  "Scientists Confirm Existence of Largest Single Volcano On Earth". *ScienceDaily*. 2013-09-05. Dicapai pada 2013-09-07.
8. ↑  "World's Largest Volcano Now Named TAMU". *Tamu Times*. Texas A&M University. 2013-09-05. Dicapai pada 2013-09-07. line feed character in `|work=` at position 6 (bantuan)